Tour de France 2009

**Tour de France 2009** var den 96. utgaven av Tour de France, og ble arrangert fra 4. juli til 26. juli 2009. Alberto Contador vant sammenlagt, for andre gang, foran Andy Schleck som måtte nøye seg med den hvite trøya. Mark Cavendish tok hele seks etappeseire, men det var likevel Thor Hushovd som vant den grønne trøya. Franco Pellizotti tok klatretrøya, og ble også kåret til Tourens mest offensive rytter.

## Gjennomføring
Rittet startet med en tempoetappe i Monaco. Løypa gikk delvis på den kjente bilbanen Circuit de Monaco i Monte Carlo. Neste etappe startet også i Monaco. Det var sjette gang Tour de France besøkte Monaco, forrige gang var i 1964.

I tillegg til Monaco, gikk rittet innom Spania, Andorra, Sveits og Italia (på 16. etappe). Samlet var rittet 3445 kilometer, inkludert 93 km fordelt på to individuelle tempoetapper og en lagtempo. Det var første gang siden 2005 at det sto lagtempo på programmet. Det var syv fjelletapper, tre av dem med målgang på toppen. For første gang i historien skulle rittet avgjøres på den nest siste etappen med målgang på et fjell, Mont Ventoux.

Som i 2008 ble det ikke utdelt bonussekunder.

I juni godtok UCI arrangørenes forslag om at to av etappene (den 10. og den 13.) skulle kjøres uten radiokommunikasjon mellom rytterne og sportsdirektørene. Begrunnelsen var at etappene blir forutsigbare når rytterne blir "fjernstyrt" fra bilene. De aller fleste lagene var mot dette av hensyn til rytternes sikkerhet og leverte skriftlig protest 12. juli. Den 10. etappen ble kjørt uten radio, men forbudet ble opphevet for den 13. etappen. 

## Deltakere
: *Se også [[Liste over utøvere i Tour de France 2009]]*
Totalt 20 lag ble invitert. Det gjelder alle ProTour-lagene (med unntak av  Fuji-Servetto), i tillegg til Cervélo TestTeam, Skil-Shimano og Agritubel. Alle de fire tidligere sammenlagtvinnerne de siste ti årene stilte på startstreken: Lance Armstrong (1999–2005), Óscar Pereiro Sio (2006), Alberto Contador (2007) og Carlos Sastre (2008). Totalt er det 180 ryttere fra 30 nasjoner.  

### Forhåndsfavoritter
Med Lance Armstrong tilbake på startstreken stilte han som utfordrer til storfavoritt og lagkamerat Alberto Contador. Vinneren av Giro d'Italia 2009, Denis Mensjov, var også favoritt sammen med blant andre Fränk Schleck, Andy Schleck, Carlos Sastre og Cadel Evans.

I kampen om den grønne trøya var Mark Cavendish favoritt, men ble utfordret av blant andre Thor Hushovd, Oscar Freire, Tom Boonen og Daniele Bennati.

## Etapper

## Trøyene dag for dag

## Resultater

### Sammenlagt

### Poengkonkurransen

### Klatrekonkurransen

### Ungdomskonkurransen

### Lagkonkurransen

### Mest offensive rytter

 Franco Pellizotti (LIQ) ble kåret til rittets mest offensive rytter.





## Doping

* 1. juli:  Thomas Dekker (SIL) ble sendt hjem etter å ha testet positivt for EPO. En prøve fra 2007 ble testet på nytt grunnet uregelmessigheter i blodverdiene basert på prøver tatt til Dekkers biologiske pass. Dermed fikk Thomas Dekker aldri startet 2009 utgaven av Tour de France.

* 31. juli:  Mikel Astarloza (EUS) testet positivt for EPO på en prøve tatt utenfor konkurranse den 26. juni. Vinneren av den 16. etappen er nå midlertidig suspendert i påvente av at B-prøven analyseres.

## Referanser


## Eksterne lenker
*